A BIZOTTSÁG 2008/124/EK IRÁNYELVE
(2008. december 18.)
a meghatározott takarmány-, olaj- és rostnövényfajok vetőmag-forgalmazásának a hivatalosan „elit vetőmag” vagy „minősített vetőmag” minősítést kapott vetőmagra való korlátozásáról
(kodifikált változat)
(EGT-vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre (1) és különösen annak 3. cikke (3) bekezdésére,
tekintettel az olaj- és rostnövények vetőmagjának forgalmazásáról szóló, 2002. június 13-i 2002/57/EK tanácsi irányelvre (2) és különösen annak 3. cikke (3) bekezdésére,
mivel:
(1)
A meghatározott fajtájú takarmánynövények és az olaj- és rostnövények vetőmagja forgalmazásának a hivatalosan „elit vetőmagnak” vagy „minősített vetőmagnak” minősített vetőmagokra való korlátozásáról szóló, 1986. február 27-i 86/109/EGK bizottsági irányelvet (3) több alkalommal jelentősen módosították (4). Az áttekinthetőség és érthetőség érdekében ezt az irányelvet kodifikálni kell, és a rétiperje- (Poa pratensis L.) vetőmag forgalmazásának a hivatalosan „elit vetőmagnak” vagy „minősített vetőmagnak” nyilvánított vetőmagokra való korlátozásáról szóló, 1975. július 25-i 75/502/EGK bizottsági irányelvvel (5) együttesen egységes szerkezetbe kell foglalni.
(2)
A 66/401/EGK irányelv engedélyezi meghatározott takarmánynövényfajok elit vetőmagjainak, minősített vetőmagjainak és kereskedelmi vetőmagjainak forgalmazását.
(3)
A 2002/57/EK irányelv engedélyezi minden olaj- és rostnövényfaj elit vetőmagjainak és minősített vetőmagjainak, valamint bizonyos olaj- és rostnövényfajok kereskedelmi vetőmagjainak forgalmazását.
(4)
Mindkét irányelv felhatalmazza a Bizottságot azon vetőmagok forgalmazásának megtiltására, amelyeket nem minősítettek „elit vetőmagként” vagy „minősített vetőmagként”.
(5)
A tagállamok képesek elegendő elit vetőmagot és minősített vetőmagot termeszteni a Közösségen belül, és bizonyos fentebb említett fajokra vonatkozó vetőmagigényeket e kategóriákba tartozó vetőmagokkal kielégíteni.
(6)
Az ezen irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével.
(7)
Ez az irányelv nem érinti az I. melléklet B. részében meghatározott irányelveknek a nemzeti jogba történő átültetésére vonatkozó határidőkkel kapcsolatos tagállami kötelezettségeket,
ELFOGADTA EZT AZ IRÁNYELVET:
1. cikk
(1) A tagállamok előírják, hogy a következő növények vetőmagjának forgalmazása csak abban az esetben megengedett, ha azokat hivatalosan „elit vetőmagként” vagy „minősített vetőmagként” minősítették:
-
Poa pratensis L.
réti perje
-
Vicia faba L. (partim)
lóbab
-
Papaver somniferum L.
mák
-
Agrostis gigantea Roth
óriás tippan
-
Agrostis stolonifera L.
tarackos tippan
-
Phleum bertolonii
komócsin
-
Poa palustris L.
mocsári perje
-
Poa trivialis L.
soványperje
-
Lupinus albus L.
fehérvirágú csillagfürt
-
Brassica juncea (L.) Czernj. et Cosson
barna mustár
-
Agrostis capillaris L.
cérnatippan
-
Lotus corniculatus L.
szarvaskerep
-
Medicago lupulina L.
komlós lucerna
-
Trifolium hybridum L.
svédhere
-
Alopecurus pratensis L.
réti ecsetpázsit
-
Arrhenatherum elatius (L.) Beauv. ex J. S. et K. B. Presl
francia perje
-
Bromus catharticus Vahl
rozsnok
-
Bromus sitchensis Trin.
alaszkai rozsnok
-
Lupinus luteus L.
sárgavirágú csillagfürt
-
Lupinus angustifolius L.
keskenylevelű csillagfürt
-
Poa nemoralis L.
ligeti perje
-
Trisetum flavescens (L.) Beauv.
aranyzab
-
Phacelia tanacetifolia Benth.
kaliforniai mézontófű
-
Sinapis alba L.
fehér mustár
-
Agrostis canina L.
ebtippan
-
Festuca ovina L.
juhcsenkesz
-
Trifolium alexandrinum L.
alexandriai here
-
Trifolium incarnatum L.
bíborhere
-
Trifolium resupinatum L.
perzsa (fonák) here
-
Vicia sativa L.
takarmánybükköny
-
Vicia villosa Roth
szöszös bükköny
ha az hivatalosan „elit vetőmag” vagy „minősített vetőmag” minősítést kapott.
(2) A tagállamok előírják, hogy a következő növények vetőmagjának forgalmazása csak abban az esetben megengedett, ha azokat hivatalosan „elit vetőmagként”, „első szaporítási fokú minősített vetőmagként” vagy „második szaporítási fokú minősített vetőmagként” minősítették:
-
Glycine max (L.) Merr.
szójabab
-
Linum usitatissimum L.
len
2. cikk
A 75/502/EGK irányelv és az I. melléklet A. részében írt irányelvekkel módosított 86/109/EGK irányelv hatályukat vesztik, az I. melléklet B. részében felsorolt irányelveknek a nemzeti jogba történő átültetésére vonatkozó határidőkkel kapcsolatos tagállami kötelezettségek sérelme nélkül.
A hatályon kívül helyezett irányelvre történő hivatkozásokat a II. mellékletben szereplő megfelelési táblázatnak megfelelően ezen irányelvre történő hivatkozásként kell értelmezni.
3. cikk
Ez az irányelv az Európai Unió Hivatalos Lapjában való kihirdetését követő huszadik napon lép hatályba.
4. cikk
Ennek az irányelvnek a tagállamok a címzettjei.
Kelt Brüsszelben, 2008. december 18-án.